Marea Britanie a inaugurat prima linie a unui tren alimentat cu hidrogen.
Trenul atinge viteze de până la 80 de kilometri pe oră. Călătorii vor putea circula regulat cu acest tren la finalul lui 2021. Prototipul lansat în UK are numele de "Hydroflex".
În Marea Britanie a fost inaugurat primul tren care este alimentat cu hidrogen, scriu jurnaliștii BBC.Prototipul, numit Hydroflex, a făcut o călătorie dus-întors în Warwickshire, pe o distanță de 40 de kilometri, atingând viteze de până la 80 de kilometri pe oră. Viteza finală pe care o atinge este considerată suficientă pentru această etapă de dezvoltare a noii tehnologii.Următoarea fază de dezvoltare a trenului cu hidrogen implică deplasarea rezervoarelor și a acumulatorilor de hidrogen din vagonul în care sunt amplasate în prezent într-un spațiu situat sub vagon.Se estimează că până la sfârșitul anului 2021 trenul cu hidrogen va începe să transporte călători în mod regulat.